HU Az Európai Unió Hivatalos Lapja C 33/7

A francia kormány közleménye a szénhidrogének kutatására, feltárására és kitermelésére vonatkozó engedélyek megadásának és felhasználásának feltételeiről szóló, 1994. május 30-i 94/22/EK európai parlamenti és tanácsi irányelvről (1)

(Hirdetmény folyékony és gáznemű szénhidrogének kutatására vonatkozó kizárólagos engedély – ún. „Permis de Soufflenheim” – iránti kérelemről)

(EGT vonatkozású szöveg)

(2007/C 33/05)

2006. április 16-i kérelmében a Millenium Geo-Venture társaság (székhelye: 1, rue Louis Pasteur, F-92100 Boulogne Billancourt) folyékony vagy gáz-halmazállapotú szénhidrogének kutatására vonatkozó, körülbelül 200 négyzetkilométeres, Alsó-Rajna megyében található területre érvényes kizárólagos engedély, az ún. „Permis de Soufflenheim” megadását kérvényezte négy éves időtartamra.

Az engedély érvényességi területének határvonalát a földrajzi koordinátáikkal meghatározott alábbi csúcsokat felsorolásuk sorrendjében összekötő délkörök és szélességi körök ívei alkotják, a párizsi délkört véve kezdő meridiánnak:

A 6,30° K 54,30° É B A 6,30° keleti hosszúsági körnek a Franciaországot Németországgal elválasztó határvonallal való metszéspontja C A 54,10° északi szélességi körnek a Franciaországot Németországgal elválasztó határvonallal való metszéspontja D 6,10° K 54,10° É E A 6,30° keleti hosszúsági körnek Pechelbronn déli határvonalával való metszéspontja F Az 54,10° északi szélességi körnek Pechelbronn keleti határvonalával való metszéspontja B–C Franciaországot Németországgal elválasztó határvonal E–F Pechelbronn határvonala

A kérelmek benyújtása és az engedély kiadásának feltételei

A kezdeti kérelmet és a versengő kérelmeket beadó kérvényezőknek igazolniuk kell, hogy a bányászati engedélyekre vonatkozó, 1995. április 19-i 95-427 sz. módosított rendelet [décret] 3., 4. és 5. cikkében (Journal officiel de la République Française, 1995. április 22.) meghatározott, majd a bányászati engedélyekre és a földfelszín alatti tárolásra vonatkozó engedélyekre vonatkozó, 2006. június 2-i 2006-648 sz. rendelet [décret] 63. cikkével hatályban tartott engedélyezési feltételek teljesülnek.

Az érdekelt társaságok versengő kérelmet nyújthatnak be e felhívás közzétételétől számított kilencven napon belül az Európai Közösségek Hivatalos Lapja 1994. december 30-i C 374. számának 11. oldalán közzétett, a szénhidrogénekre vonatkozó bányászati engedélyek franciaországi megszerzéséről szóló hirdetményben összefoglalt szabályok szerint, amelyeket az 1994. december 30-i 95-427 sz. módosított rendelet állapított meg. A versengő kérelmeket az alább megadott címen lehet benyújtani a bányászatért felelős minisztériumhoz.

A kezdeti kérelemre és a versengő kérelmekre vonatkozó döntések figyelembe veszik a bányászati engedélyek kiadásának az említett rendelet [décret] 5. cikkében foglalt kritériumait, meghozataluk határideje a kérelemnek a francia hatóságokhoz való beérkezésétől számított két év, azaz legkésőbb 2008. április 10.

A tevékenység folytatására és leállítására vonatkozó feltételek és követelmények

A kérvényezők figyelmébe ajánljuk a bányászati törvény 79. és 79.1. cikkét és a bányászati munkák elkezdéséről és a bányarendőrségről szóló, 1995. május 9-i 95-696. sz. módosított rendeletet (Journal officiel de la République française [Francia Köztársaság Hivatalos Közlönye], 1995. május 11.).

További felvilágosítás a Gazdasági, Pénzügyi és Ipari Minisztériumnál igényelhető: Ministère de l'Economie, des Finances et de l'Industrie (direction générale de l'énergie et des matières premières, direction des ressources énergétiques et minérales, bureau de la législation minière), 61, boulevard Vincent Auriol, Télédoc 133, F-75703 Paris Cedex 13 [tel.: (33) 144 97 23 02, fax: (33) 144 97 05 70].

A fent említett törvényi és rendeleti rendelkezésekhez a Légifrance honlapon, a http://www.legifrance.gouv.fr internetcímen lehet hozzáférni.

(1) HL L 164., 1994.6.30., 3. o.